Sêmar: Sarèh, ta, sarèh dèn bèi. Pitutur kaya mêngkono kuwi takanggêp pitutur kêcubung. Yèn mung sathithik, kêna kanggo tômba lara untu. Yèn kakèhên, marahi mêndêm. Môngka yèn wis kêbacut mêndêm, banjur: hati baik bangêt, budi luhur bangêt, turon ana ing blêthokan, rumôngsa ana ing kasur pir-piran. Nganggo klambi pating sluwir, rumôngsa nganggo ôntrakusuma, banjur lar-lêr bisa mabur.